Video: Vrou wat huis sou verloor, wen $1 miljoenSkermskoot uit die video Penny Pompa van Monroe in Connecticut, Amerika, is verlede week Woensdagoggend met die nuus wakker gemaak dat sy $1 miljoen (ongeveer R10.5 miljoen) gewen het. Danielle Lam, ŉ spanlid van Publisher’s Clearing House (PCH) se pryspatrollie het vroeg die oggend by Pompa se huis opgedaag. “Ek het sopas eers wakker geword,” sê Pompa in die video. “Wat gaan aan? Droom ek?” Pompa het vier kinders. “Ons het soveel skuld. Net voordat ek gaan slaap het, het ek gebid dat ons hulp nodig het. Dit is God! Ek is besig om my huis te verloor. Dit is ŉ wonderwerk!” het sy gesê. PCH is ŉ bemarkingsmaatskappy wat handelsware en tydskrifinskrywings verkoop. Die maatskappy bedryf ook prysgebaseerde speletjies, -soektogte en loterye. PCH is bekend daarvoor dat sy pryspatrollie-span wenners by hul huise verras. Die verrassing word dan op televisie uitgesaai.